На основу члана 21. Закона о референдуму и народној иницијативи („Службени гласник РС“, бр. 111/21 и 119/21) и члана 5. Упутства за предлагање и именовање чланова и заменика чланова гласачких одбора („Службени гласник РС“, број 113/21),

 Републичка изборна комисија, на седници одржаној 24. децембра 2021. године, донела је

**О Д Л У К У**

**О УТВРЂИВАЊУ РаспоредА места за предлагање председника и чланова гласачких одбора и њихових заменика**

 1. Овом одлуком утврђује се Распоред места за предлагање председника и чланова гласачких одбора и њихових заменика за спровођење републичког референдума ради потврђивања Акта о промени Устава Републике Србије, расписаног за 16. јануар 2022. године.

 2. Распоред из тачке 1. ове одлуке садржан је у табели која је у прилогу ове одлуке и њен је саставни део.

 3. Ову одлуку доставити посланичким групама у Народној скупштини и општинским/градским изборним комисијама, ради сачињавања, односно прикупљања, обједињавања и достављања предлога за именовање чланова гласачких одбора, у складу са Упутством за предлагање и именовање чланова и заменика чланова гласачких одбора.

 4. Ова одлука ступа на снагу даном доношења.

02 Број 014-176/21

У Београду, 24. децембра 2021. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић